卜合機場

荷里活-伯班克機場（英文Hollywood Burbank Airport；IATA：BUR，ICAO：KBUR，FAA LID：BUR），正式名卜合機場（英文Bob Hope Airport），係美國一民用機場，喺加州伯班克市。佢曾經叫做Angeles Mesa Drive 機場（1928–1930）、聯合機場（1930–1934）、聯盟航空站（1934–1940）、洛克希德航空站（1940–1967），荷里活-伯班克機場（1967–1978），同埋伯班克-格倫代爾-帕薩迪納機場（1978–2003）。 呢個機場服務洛杉磯地區，包括格倫代爾、帕薩迪納同聖費爾南多河谷。佢比起洛杉磯國際機場接近荷里活同格里斐斯公園，同埋佢係大洛杉磯地區入面，唯一一個有火車直達洛杉磯市中心嘅機場。多數嘅直航機到係飛去美國西岸，不過都有去德州達拉斯同紐約嘅。機場佔地2.5平方公里，有兩條跑道。 航空公司同目的地 卜合機場有兩個客運大樓 "A"同"B"，不過佢哋係喺同一座樓度。A1到A9閘口喺客運大樓 "A"，而B1 to B5閘口喺客運大樓 "B"。 對外交通 巴士 無巴士會直接入到大樓門口，但係喺附近嘅路口會有巴士站，好似MTA嘅94號同222號會喺荷里活同桑頓大道交界停站。美鐵亦都會提供來往Bob Hope機場火車站去貝克斯菲爾德嘅長途巴士。 鐵路 喺客運大樓外面有個火車站。呢個站會有Metrolink同美鐵嘅火車開出，連接Bob Hope機場同加州各個城市。由機場到洛杉磯市中心大概要30分鐘到。